Arbins gate (Oslo)

Arbins gate (1-13, 2-8) ligger på Ruseløkka og er en liten gate som går mellom Henrik Ibsens gate (tidligere del av Drammensveien) til Løkkeveien. Gaten ligger på skillet mellom bydelene Frogner og Sentrum. Nr 1-13 hører med til Frogner og 2-8 hører med til Sentrum. Gaten fikk navnet Arbins gate i 1896, oppkalt etter by- og rådstueskriver Peter Arbin (1741–1804), som eide en løkke her. I 1938 ble skrivemåten Arbiens gate vedtatt. Gaten fikk tilbake sitt nåværende navn i 1983.

 Bygninger 
 Nr. 1 – Leiegård i fire etasjer, tegnet av arkitekt Herman Major Backer. Henrik Ibsen bodde i en hjørneleilighet i 2. etasje fra gården ble bygget i 1895 til sin død i 1906. Leiligheten er nå et museum (Ibsenmuseet) og tilbakeført til slik den stod i Ibsens levetid.
 Nr. 2 – Oppført i 1897, tegnet av arkitekt K. Rivertz. Her er bl.a. Perus og Estlands ambassader.
 Nr. 3 – Leiegård tegnet av Christian Reuter og oppført 1894.
 Nr. 4 – En seksetasjes kontorblokk bygd på 1950-tallet, etter at den opprinnelige leiegården ble rasert i en sabotasjeaksjon utført av folk fra Kompani Linge 27. januar 1945 kl 6:40.«Arbins gate», ''Oslo byleksikon Etter bombingen av Victoria terrasse nyttårsaften 1944, da 78 norske sivile omkom, ble Arbins gate 4 rekvirert fra en mann som var ettersøkt,«Statspoliti-kvarter i Oslo sprengt», ''digitalarkivet.no og brukt som kontorer og oppholdssted for Stapo, deres utstyr og arkiver. I Milorg ble det påstått at hele leiegården ble brukt av Stapo og NS. Det ble ikke undersøkt om andre også bodde der. Planen var å sprenge huset når Stapo-mannen Einar Dønnum befant seg der, og angiveren Kåre Torgersen,«Kåre Torgersen», ''fanger.no hans to livvakter og to schæfere var kommet hjem. Men da nr 4 ble sprengt, var Dønnum ikke i huset, mens Torgersen overlevde fallet fra tredje etasje og ned i kjelleren da bygget kollapset. Begge hundene omkom, i tillegg til en kapteinsenke, hotellbestyrerinnen Inanda Hansen, som bodde i nr 4. Eirik Veum: De kalte dem rottejegere (s. 50-51), ''issuu.com I dag holder bl.a. Ukrainas ambassade i Oslo til her. 

 Referanser 

 Litteratur 
 Oslo byleksikon


Kategori:Veier i Oslo
Kategori:Veier i Oslo sentrum
Kategori:Veier i Oslo oppkalt etter menn
Kategori:Ruseløkka